**tájékoztató adatok**

* 1. **Az ajánlatkérő megnevezése:**

Debrecen Megyei Jogú Város Önkormányzata (a továbbiakban: „Kiíró” vagy „Ajánlatkérő”)

Székhely: 4024 Debrecen, Piac u. 20.

Internetcím: [www.debrecen.hu](http://www.debrecen.hu)

Tel.: +36 52511550

Fax: +36 52511552

* 1. **A tervpályázat pontos címe, tárgya, célja és jellege:**
		1. **A Tervpályázat címe:**

Aquaticum mediterrán élményfürdő attrakciófejlesztése

* + 1. **A Tervpályázat tárgya és célja:**

Debrecen rekreációs övezetében 2003-ban nyitotta meg kapuit az Aquaticum Mediterrán Élményfürdő, Magyarország első fedett, egész évben üzemelő élményfürdője, mely megnyitása óta a város egyik legjelentősebb turisztikai attrakciójává vált, évi átlag 200.000 vendéggel. Az elmúlt bő egy évtized alatt azonban a vendégkör igényei, elvárásai nagymértékben megváltoztak. A hasonló szolgáltatást nyújtó létesítmények közül a látogató az egyedi, komplex élményeket keresi és választja. A visszatérő vendégek pedig igénylik a folyamatosan megújuló szolgáltatási struktúrát. Az Aquaticum fürdőközpont több egysége is – Aquaticum Termálfürdő, Szaunavilág, Aquaticum Termál és Wellness Hotel, Wellness sziget – az elmúlt 3 évben átalakultak, megújultak, kivéve az élményfürdőt, melynek infrastruktúrája, élményelemei, a folyamatos karbantartások ellenére is az elmúlt 17 év alatt folyamatosan amortizálódnak. Ezen területén található még az Aquaticum Strandfürdő, melynek megújítása 2020. nyarán befejeződött, így különösen nagy jelentőséggel bír az élményfürdő belsőépítészeti és attrakciós felzárkóztatása, nevezett szolgáltató egységekhez. A fejlesztés célja, hogy eredményeként az élményfürdő ismét a régió leglátványosabb komplexumaként üzemeljen.

A fejlesztés főbb elemei:

* Újragondolt mediterrán és uszoda dizájn, belsőépítészeti installációk
* Meglévő csúszdarendszer korszerűsítése és bővítése, elsődleges és másodlagos funkciók kialakítása a tervezési programban érintett épületegységekben
* Élményfürdő napozóterasz az év 365 napjában használható vizes családi kertté alakítása
* Informatikai fejlesztések, online szolgáltatások bevezetése
* Közösségi terek korszerűsítése, modernizálása, vendéglátó egységek bővítése
* Energiahatékonysági beruházások

Az érintett épületek főbb mennyiségi adatai:

* Aquaticum:

beépített alapterület: 4650 m2

összeses szintetrület: 9100 m2

eresz magasság: +3,15 m

párkánymagasság: +4,2 m; 7,2 m; 9,6 m

gerincmagasság: +13,0 m; 17,95 m

kupolamagasság: 16,35 m

* Uszoda

beépített alapterület: 2000 m2

összes szinterület: 2160 m2

* Napozóterasz

területe: 2500 m2

* + 1. **A Tervpályázat célja:**

A dokumentációban megfogalmazott tervezési program megvalósítására pályázati formában keresi Kiíró a legjobb tervet és ez alapján a feladat tervezésére legalkalmasabb tervezőt, annak érdekében, hogy az Aquaticum mediterrán élményfürdő attrakciófejlesztése az 1.2.2. pontban meghatározott feltételeknek legjobban megfelelő, magas szintű építészeti és üzemeltetési megoldással valósulhasson meg.

* + 1. **Tervpályázat jellege:**

a) A tervpályázat jellege: tervpályázat

b) A tervpályázati eljárás formája: uniós értékhatárt elérő, nyílt eljárás

c) A tervpályázat: nyílt és titkos

d) A tervpályázat lebonyolítása

* a Közbeszerzésekről szóló 2015. évi CXLIII. törvény (a továbbiakban: Kbt.) ,
* a tervpályázati eljárásokrólszóló 310/2015.(X.28.) Korm. rendelet,
* közbeszerzési és tervpályázati hirdetmények feladásának, ellenőrzésének és közzétételének szabályairól, a hirdetmények mintáiról és egyes tartalmi elemeiről, valamint az éves statisztikai összegezésről szóló 44/2015. (XI. 2.) MvM rendelet
* az elektronikus közbeszerzés részletes szabályairól szóló 424/2017 (XII.19.) Korm. rendelet. (EKR rendelet)
* valamint a jelen tervpályázati kiírás előírásai

szerint történik.

* 1. **A tervpályázaton való részvétel feltételei:**

A tervpályázaton azon természetes-, vagy jogi személy, egyéni cég vagy személyes joga szerint jogképes szervezet (továbbiakban Pályázó) vehet részt, aki, illetve amely a tervpályázati kiírásban meghirdetett feladat elkészítésére vállalkozik alábbiak szerint:

1. A Pályázó azzal, hogy pályaművét benyújtotta, a jelen tervpályázati kiírás feltételeit magára nézve kötelezőnek elfogadta;
2. nyilatkozik arról, hogy a vele szemben a vonatkozó érvényes magyar jogszabályokban megfogalmazott összeférhetetlenségi okok egyike sem áll fenn (a 310/2015.(X.28.) Korm. rendelet 18.§ (4) és (5) bekezdése);
3. nyilatkozik arról, hogy szakmai tevékenysége körében - három évnél nem régebben meghozott jogerős ítéletben megállapított - jogszabálysértést nem követett el;
4. nyilatkozik arról, hogy a pályázatot benyújtó(k)nak van legalább egy fő építész és/vagy épületgépész tervezője, aki saját országában, vagy abban az országban, ahol munkáját végzi jogosult hivatalos építész és/vagy épületgépész tervezői munkavégzésre;
5. elfogadja, hogy a győztes Pályázókkal az Ajánlatkérőnek csak abban az esetben van lehetősége szerződést kötni, amennyiben tervezési jogosultságuk a Magyar Építész Kamaránál akkreditálásra kerül, vagy a tervezésbe olyan magyar tervezőirodát von be partnerként, amely rendelkezik a szükséges jogosultságokkal. A szerződéskötéskor meglévő akkreditált tervezői jogosultság vagy akkreditált jogosultsággal rendelkező partner megléte a Pályázó felelőssége;
6. a pályamű szerzőit név szerint megnevezte, és a megnevezett szerző(k) a tervezési feladat ellátására jogosultak,
7. a tervpályázat eredményhirdetésének időpontjában a szerzőkkel a feladat továbbtervezésére érvényes szerződéses megállapodással, vagy munkaszerződéssel rendelkezik,
8. elfogadja, hogy a tervpályázaton csak egy pályaművel vehet részt;
9. felhatalmazza az Ajánlatkérőt, hogy a pályamű egy példányát a tervpályázat tárgyának kulturális jelentőségére tekintettel megőrzi és kiállíthatja;
10. nyilatkozik, hogy a tervezési feladat elkészítésére vállalkozik és arra alkalmas;
11. vállalja, hogy a tervpályázat titkosságát megőrzi.
	1. **A teljes tervpályázati dokumentáció elektronikus elérésének módja:**

Ajánlatkérő a pályázati tervdokumentációt kizárólag az Elektronikus Közbeszerzési Rendszeren keresztül teszi közzé. A dokumentáció nyilvános, azt a rendszerben történő regisztrációt követően bármely érdekelt gazdasági szereplő térítésmentesen letöltheti. Az EKR rendszer elérési útja: <http://ekr.gov.hu>

Az eljárás során keletkező – Pályázókat érintő – dokumentumokat ajánlatkérő elektronikus úton az EKR-en keresztül egyidejűleg juttatja el minden gazdasági szereplő számára.

* 1. **A pályaművek díjazására és megvételére szánt összeg, ezen belül a díj legnagyobb és a megvétel legkisebb összege:**

A pályaművek díjazására és megvételére nettó 11.000.000,- Ft áll rendelkezésre.

A díj legnagyobb összege: nettó 4.500.000,- Ft.

A legalacsonyabb díj nettó 2.000.000.- Ft.

A megvétel legkisebb összege: nettó 500.000,- Ft.

* 1. **Az összes pályázónak adott esetben fizetett költségtérítésre vonatkozó adatok:**

Kiíró a pályázók részére nem fizet költségtérítést.

* 1. **A bírálóbizottság elnökének (társelnökének) és tagjainak (póttagjainak) neve és az általuk képviselt szervezet:**

A Bíráló Bizottság összetétele:

Szavazásra jogosultak:

|  |  |  |
| --- | --- | --- |
| Poszt | Név | Jelölő szervezet |
| Elnök | Dr. Barcsa Lajos | Ajánlatkérő |
| Társelnök | Keller Ferenc | Magyar Építész Kamara |
| Tag | Balázs Ákos | Ajánlatkérő |
| Tag | Szatmári Zsófia Júlianna  |  Ajánlatkérő |
| Tag | Barabás Lajos  | Ajánlatkérő |
| Tag | Kiss Ildikó  |  Ajánlatkérő |

Szavazásra nem jogosult szakértők:

|  |  |  |
| --- | --- | --- |
| Poszt | Név | Jelölő szervezet |
| Üzemeltetési szakértő | Holléry Tibor | Debreceni Gyógyfürdő Kft. |
| Közműves szakértő  | Pacza József | Ajánlatkérő |
| Beruházási, ár-és költség szakértő | Rácz Tamás | DV Zrt. |
| Gazdasági szakértő | Szabóné Báthori Viktória | Ajánlatkérő |
| Műszaki szakértő | Kovács Zoltán | Ajánlatkérő |
| Közbeszerzési-, jogi szakértő | Dr. Jakabfy Attila | BMSK |
| Közbeszerzési szakértő | Papp Lajos Zoltán | Ajánlatkérő |
| Műszaki szakértő | Lakatos Nóra | Ajánlatkérő |

Póttagot Ajánlatkérő nem kíván delegálni.

 Jelen eljárás során a felelős akkreditált közbeszerzési szaktanácsadó:

 Dr. Jakabfy Attila

Lajstromszáma: 00465

Elérhetősége: 1146 Budapest, Hermina u. 49.

Email cím: jakabfy.attila@bmsk.hu

* 1. **Tervpályázati határidők:**

A Tervpályázat részletes időprogramja:

|  |  |
| --- | --- |
| Helyszíni szemle időpontja: | 2020. december 16. |
| Kérdések feltételének határideje: | 2020. december 23. |
| Kérdésekre adott válaszok határideje: | 2021. január 08. |
| Pályaművek beadásának határideje: | 2021. február 19. |
| Pályázatok bontásának határideje: | 2021. február 19. |
| Pályázat eredményének kihirdetése, a díjak átadása:(Helyszín: 4024 Debrecen, Piac u. 20. DMJV Polgármesteri Hivatal 35. sz. terem). Ajánlatkérő a zárójelentést az EKR rendszeren keresztül is megküldi!  | 2021. március 19*. (tervezett időpont)\** |